**P- /2022**

**Občina Brežice**, CPB 18, 8250 Brežice, ki jo zastopa župan Ivan Molan, matična številka: 5880173, ID za DDV: SI 34944745,(v nadaljevanju: občina)

in

**Lovska družina----------------------***,* matična številka: …………….. davčna številka:………………, ki jo zastopa predsednik lovske družine ………………..(v nadaljevanju: prejemnik)

**skleneta**

**POGODBO O SOFINANCIRANJU**

**VZDRŽEVANJA LOVSKIH OBJEKTOV V OBČINI BREŽICE V LETU 2022**

1. člen

Pogodbeni stranki ugotavljata:

* da je bil na spletni strani občine dne, ………… objavljen Javni razpis za sofinanciranje vzdrževanja lovskih objektov v občini Brežice v letu 2022 (v nadaljnjem besedilu: javni razpis),
* da se je prejemnik prijavil na javni razpis s pravočasno in popolno vlogo,
* da je predmet pogodbe vzdrževanje lovskih objektov ter investicijska ureditev pripadajočega funkcionalnega zemljišča,
* da je Občina s sklepom št. …….. z dne ……..2022 prejemniku odobrila denarna sredstva v višini ……………..EUR**.**

2. člen

Predmet te pogodbe je sofinanciranje vzdrževanja lovskih objektov v letu 2022 ter investicijska ureditev pripadajočega funkcionalnega zemljišča(v nadaljnjem besedilu: investicija), ki ga je prejemnik prijavil na javni razpis, občina pa odobrila s sklepom iz 1. člena te pogodbe.

Celotna vrednost investicije, ki je predmet sofinanciranja, je ………… EUR. Občina bo investicijo v skladu z razpisom in sklepom iz 1. člena te pogodbe sofinancirala največ v višini ……………… EUR.

Denarna sredstva iz drugega odstavka tega člena pogodbe se prejemniku dodelijo iz proračuna Občine Brežice za leto 2022, iz proračunske postavke 00497 – Vzdrževanje objektov lovskih družin.

3. člen

Občina bo denarna sredstva iz 2. člena te pogodbe nakazala prejemniku najkasneje v tridesetih (30) dneh od prejema e-zahtevka za izplačilo denarnih sredstev ter kopij vseh računov s poročilom o investiciji z dokazili o plačanih računih (v skladu z javnim razpisom), za katerega so jim bila odobrena denarna sredstva na podlagi javnega razpisa.

Za datum prejema e-zahtevka se šteje datum, ko je prijavitelj račun pravilno in z ustreznimi prilogami oddal na UJPnet. Plačilni rok prične teči naslednji dan po prejemu e-zahtevka.

4. člen

Denarna sredstva bodo nakazana na transakcijski račun prejemnika št. ……………….. odprt pri……

5. člen

Prejemnik se zavezuje:

* da bo za prejeta subvencionirana denarna sredstva vodil predpisano dokumentacijo in jo hranil še najmanj 10 let po izplačilu sredstev s strani občine,
* da denarnih sredstev ne bo uporabljal v nasprotju z namenom dodelitve denarnih sredstev,
* da bo investicija zaključena pred predložitvijo e-zahtevka za izplačilo denarnih sredstev,
* da bo omogočil občini vpogled v dokumentacijo in nadzor koriščenja denarnih sredstev,
* da se strinja, da se podatki o odobrenih in izplačanih denarnih sredstvih, ki so javnega značaja, lahko objavljajo. Pri tem se lahko objavijo osnovni podatki o naložbi in prejemniku pomoči v skladu z zakonom, ki ureja dostop do informacij javnega značaja in zakonom, ki ureja varstvo osebnih podatkov,
* da bo v roku 30 dni po izvedbi investicije na občino dostavil e-zahtevek s prilogami, kasneje dani e-zahtevki ne bodo upravičeni do povračila denarnih sredstev,

6. člen

Občina si pridržuje pravico, da v primeru, če se spremenijo bistveni elementi investicij, če je prijavitelj navajal neresnične podatke v vlogi ali neverodostojne dokumente, če je ravnal v nasprotju oz. ni ravnal v skladu z določili javnega razpisa in pogodbe, ali če je za iste upravičene stroške in za isti namen že prejel denarna sredstva iz kateregakoli drugega javnega vira, enostransko odstopi. Za ta primer prejemnik izjavlja, da se odpoveduje vsem zahtevkom zoper sofinancerja.

V primerih, ko se ugotovi, da so bila denarna sredstva dodeljena na podlagi neresničnih podatkov ali je prejemnik prekršil druga določila pogodbe, če jih je uporabil v nasprotju z določili sklepa ali pogodbe ali so bile ugotovljene druge nepravilnosti, je prejemnik dolžan Občini Brežice vrniti pridobljena denarna sredstva v enkratnem znesku skupaj z zakonitimi zamudnimi obrestmi, ki se obračunavajo od dneva nakazila denarnih sredstev prejemniku dalje do plačila.

Pogodbeni stranki sta izrecno sporazumni, da prejemnik ne bo zastavil ali odstopil terjatev, ki jo ima do občine iz naslova te pogodbe, zastavnemu upniku oz. banki za najem kredita ali drugi osebi, brez izrecnega predhodnega pisnega soglasja občine.

7. člen

Občina imenuje za skrbnika pogodbe Romana Matjašiča, ki je pooblaščen, da jo zastopa glede vseh vprašanj, ki so predmet te pogodbe. S strani prejemnika je imenovan………………...

8. člen

V kolikor bo prejemnik v poročilu izkazoval nižjo vrednost od odobrenega zneska po pogodbi, se bo znesek sofinanciranja zmanjšal za delež primanjkljaja.

Občina lahko kadarkoli opravi nadzor koriščenja namenskih denarnih sredstev in vpogled v dokumentacijo, v vsakem primeru pa jo bo občina opravila, v kolikor bo prišlo do več kot 20% odstopanja med končno finančno vrednostjo in vrednostjo investicije v podani prijavi.

V primeru ugotovitve razlike med končno finančno vrednostjo in vrednostjo investicije v podani prijavi, se bo odobren znesek po pogodbi znižal za delež odstopanja.

9. člen

Pogodbeni stranki bosta morebitne spore iz te pogodbe reševali sporazumno, v nasprotnem primeru pa je za reševanje sporov pristojno stvarno pristojno sodišče po sedežu Občine Brežice.

10. člen

Določila te pogodbe so nična, v kolikor se ugotovi, da je pri pogodbi kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za: pridobitev posla, sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Pogodbeni stranki sta izrecno sporazumni, da izvajalec ne bo zastavil ali odstopil terjatve, ki jo ima do naročnika iz naslova te pogodbe, zastavnemu upniku oz. banki za najem kredita ali drugi osebi, brez izrecnega predhodnega pisnega soglasja naročnika.

11. člen

Pogodba je sklenjena, ko jo podpišeta obe pogodbeni stranki in velja od podpisa pogodbe. Vse spremembe so veljavne le, če so narejene pisno kot aneks k pogodbi.

12. člen

Pogodba je sestavljena v štirih enakih izvodih, od katerih prejme občina tri izvode in prejemnik en izvod.

|  |  |
| --- | --- |
| Datum: \_\_\_\_\_\_\_\_\_\_\_\_\_ |  Številka: /2022 |
|  Datum: 2022 |
| Prejemnik: |   |
| Lovska družina  |  Ivan Molan, |
|  -predsednik | \_\_\_\_\_\_\_\_\_\_\_\_\_\_\_\_\_\_\_\_\_ župan  |
|  *(podpis)* (žig) |  *(podpis)* (žig) |